*Ανεπίσημη μετάφραση από την πολωνική γλώσσα*

**Πρόεδρος της Πολωνικής Δημοκρατίας**

**Andrzej Duda**

Βαρσοβία, 23 Μαρτίου 2021

*Αξιότιμη Κυρία Πρόεδρε,*

Με μεγάλη χαρά σας μεταφέρω τα θερμά συγχαρητήρια με την ευκαιρία της Ημέρας της Ανεξαρτησίας, την οποία μνημονεύουμε την επιτυχία του εθνικού απελευθερωτικού ξεσπάσματος πριν από 200 χρόνια, που είχε ως αποτέλεσμα την επιστροφή της ελεύθερης Πατρίδας στους Έλληνες.

Η Ελλάδα, κοιτίδα του ευρωπαϊκού πολιτισμού, έχει μία ιδιαίτερη θέση στις καρδιές των Πολωνών, πρωτίστως την σημερινή ημέρα. Οι Πολωνοί μέσα από την ιστορία τους γνώρισαν πολύ καλά την πίκρα της υποδούλωσης και τον μόχθο του αγώνα για την ελευθερία, σημαδεμένο με θυσίες. Οι δύο Λαοί μας είχαν όμως και την τύχη να γνωρίσουν την γλυκιά γεύση της νίκης που επαναφέρει την ελευθερία. Για αυτό το λόγο κατανοούμε και συναισθανόμαστε τη μεγάλη χαρά που συνοδεύει μέχρι σήμερα όλους τους Έλληνες, όταν βγαίνουν στους δρόμους στις 25 Μαρτίου για να γιορτάζουν την αθάνατη ανδρεία και των ηρωισμό των επαναστατών πριν από 200 χρόνια.

Σήμερα, όταν μαζί αντιμετωπίζουμε την πανδημία του Covid-19, πιστεύω βαθιά, ότι η αλληλέγγυα συνεργασία μπορεί να βοηθήσει τους Λαούς μας και όλη την Ενωμένη Ευρώπη να βγούμε νικητές και από αυτήν την απειλή. Θέλω να σας διαβεβαιώσω για τα φιλικά αισθήματα και την αλληλεγγύη του Πολωνικού Έθνους προς το Ελληνικό Έθνος.

Εύχομαι, με όλη μου την καρδία, σε σας και σε όλους τους πολίτες της Ελλάδας πολλές επιτυχίες και επιθυμώ οι φιλικές και στενές επαφές μεταξύ των κρατών μας να αναπτύσσονται εξίσου καλά και στο μέλλον.

Με ύψιστη τιμή

/-/Andrzej Duda

**Αυτής Εξοχότητα**

**Κυρία Αικατερίνη Σακελλαροπούλου**

**Πρόεδρο της Ελληνικής Δημοκρατίας**

**Αθήνα**